wickkiey/tamil-wikipedia-chunked huggingface dataset:
# அம்மோனியம் கால்சியம் பாசுப்பேட்டு

**அம்மோனியம் கால்சியம் பாசுப்பேட்டு** (Ammonium calcium phosphate) என்பது CaNH<sub>4</sub>PO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் கால்சியம் பாசுப்பேட்டு

## இயற்பியல் பண்புகள்

அமோனியம் கால்சியம் பாசுப்பேட்டு நிறமற்ற படிகங்களாக உருவாகிறது. இச்சேர்மம் நீரில் கரையாது.
CaNH<sub>4</sub>PO<sub>4</sub> • 7H<sub>2</sub>O என்ற மூலக்கூற்று வாய்ப்பாட்டைக் கொண்ட எழுநீரேற்றாக அமோனியம் கால்சியம் பாசுப்பேட்டு உருவாகிறது.
# மக்ரான்

பகுதி]]  
**மக்ரான்** (*Makran*) ஈரான், ஆப்கானித்தான் மற்றும் பாகிஸ்தான் நாடுகளில் அமைந்துள்ள பலூசிஸ்தானின் தெற்கில் அரபிக் கடற்கரையை ஒட்டி அமைந்த பகுதியாகும். இது ஒரு அரை பாலைவனப் பகுதி ஆகும். மக்ரான் கடற்கரைப் பகுதியில் ஈரானின் சிஸ்தான் மாகாணப் பகுதிகளும், பாகிஸ்தானின் பலூசிஸ்தான் மாகாணப் பகுதிகளும் அடங்கியுள்ளது. மக்ரான் பகுதி ஈரானையும், பாகிஸ்தானையும் பிரிக்கும் எல்லைப் பகுதியாக உள்ளது. இப்பகுதியில் பலூச்சி மொழி பேசும் பலூச்சி மக்கள் வாழ்கின்றனர்.
# மக்ரான்

## புவியியல்

மக்ரான் பகுதியில் குவாடர் துறைமுக நகரம் உள்ளது. பாகிஸ்தான் மக்ரான் பகுதியில் 1,000 கிலோமீட்டர் நீளம் கொண்ட மலைத்தொடரில் 750 கிலோமீட்டர் நீளம் கொண்ட மலைத்தொடர் பாகிஸ்தானின் பலூசிஸ்தானில் அமைந்துள்ளது. பாலைவனம் போன்ற இப்பகுதியில் மழை மிகக் குறைவு. மீன்பிடித் தொழில் அதிகம் உள்ளது.
# தேசிய நெடுஞ்சாலை 128 (இந்தியா)

**தேசிய நெடுஞ்சாலை 128** (*National Highway 128 (India)*) பொதுவாக தே. நெ. 128 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும்.
# தேசிய நெடுஞ்சாலை 128 (இந்தியா)

## வழித்தடம்

அம்பேத்கர் நகர், தாண்டாவில் தேசிய நெடுஞ்சாலை 28 உடனான சந்திப்பிலிருந்து தொடங்கும் இந்த நெடுஞ்சாலை
சுல்தான்பூர், அமேதியை இணைக்கிறது. உத்தரப் பிரதேச மாநிலத்தில் ரேபரேலி அருகே தேசிய நெடுஞ்சாலை 30 உடன் சந்திப்பில் முடிவடைகிறது.
# அம்மோனியம் லாரேட்டு

**அம்மோனியம் லாரேட்டு** (*Ammonium laurate*) என்பது NH<sub>4</sub>C<sub>6</sub>H<sub>7</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லாரிக் அமிலத்தின் அமோனியம் உப்பாக இச்சேர்மம் வகைப்படுத்தப்படுகிறது.
# அம்மோனியம் லாரேட்டு

## தயாரிப்பு

உலர்ந்த அம்மோனியாவை தூய லாரிக் அமிலத்தின் நீரிய கரைசலுடன் கலப்பதன் மூலம் அம்மோனியம் லாரேட்டை தயாரிக்கலாம்.
# அம்மோனியம் லாரேட்டு

## இயற்பியல் பண்புகள்

அம்மோனியம் லாரேட்டு சேர்மம் பொதுவாக வெள்ளை நிறத்தில் இருந்து அரை வெள்ளை நிறத்தில் இருக்கும் திடப்பொருளாகவோ அல்லது தூளாகவோ தோன்றும். தண்ணீரில் இது கரையும். இச்சேர்மம் பல்வேறு பயன்பாடுகளில் பயனுள்ளதாக அமைகிறது.  
அம்மோனியம் லாரேட்டை உள்ளிழுக்கப்பட்டாலோ, உட்கொள்ளப்படும்போதோ அல்லது தோலுடன் தொடர்பு கொள்ளும்போதோ தீங்கு விளைவிக்கும். தோல் எரிச்சல் மற்றும் கண் பாதிப்பை ஏற்படுத்தும். நெருப்பு எரியும் நிலைமைகளின் கீழ் இது தீங்கு விளைவிக்கும். புகையை வெளியிடும்.
# அம்மோனியம் லாரேட்டு

## பயன்கள்

அமோனியம் லாரேட்டு சேர்மம் நுரைக்கும் பண்புகளைக் கொண்ட ஒரு மேற்பரப்பு செயலி, ஈரமாக்கும் முகவர், குழம்பாக்கியாகப் பயன்படுத்தப்படுகிறது.  
மேலும், பல்வேறு நுண்ணுயிரிகளால் உற்பத்தி செய்யப்படும் மக்கும் பலபடிகளான பாலி ஐதராக்சி ஆல்கனோயேட்டுகளை பிரித்தெடுத்து மீட்டெடுப்பதில் அம்மோனியம் லாரேட்டு பயன்படுத்தப்படுகிறது.
# உறுதுணை கடன் திட்டம்

**உறுதுணை கடன் திட்டம்** என்பது 2025-2026 ஆம் நிதி ஆண்டில் தமிழ்நாட்டு மாநில அரசால் ஆதி திராவிடர், பழங்குடியின சிறு வணிகர்களுக்கு உதவும் வகையில் அறிமுகப்படுத்தப்பட்டுள்ள குறு மற்றும் நுண்கடன் மானிய நிதிஉதவித் திட்டம் ஆகும்.
# உறுதுணை கடன் திட்டம்

## அறிமுகம்

இத்திட்டம் 2025-2026 ஆம் ஆண்டிற்கான தமிழ்நாட்டு அரசின் வரவு செலவுத் திட்டம் தாக்கல் செய்யப்பட்டதைத் தொடர்ந்து நடைபெற்று வரும் மானியக்கோரிக்கைகளில் ஆதிதிராவிடர் மற்றும் பழங்குடியினர் நலத்துறை மானியக் கோரிக்கை மீதான விவாதத்தின் போது அத்துறையின் அமைச்சர் மதிவேந்தன் அவர்களால் சட்டசபையில் அறிமுகப்படுத்தப்பட்டது.
# உறுதுணை கடன் திட்டம்

## திட்டத்தின் நோக்கம்

ஆதிதிராவிடர் மற்றும் பழங்குடியினரின் பொருளாதார மேம்பாட்டை உறுதிசெய்யும் வகையில் அரசு மானியத்துடன் மாவட்ட கூட்டுறவு வங்கிகள் மூலம் ரூ.25 கோடி செலவில் உறுதுணை என்ற பெயரில் குறு மற்றும் நுண்கடன் திட்டம் செயல்படுத்தப்படப்பட உள்ளது.
# அம்மோனியம் நிக்கோட்டினேட்டு

**அம்மோனியம் நிக்கோட்டினேட்டு** (Ammonium nicotinate) என்பது C<sub>6</sub>H<sub>8</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிக்கோட்டினிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் நிக்கோட்டினேட்டு

## தயாரிப்பு

அமோனியாவுடன் நிக்கோட்டினிக் அமிலத்தைச் சேர்த்து வினைபுரியச் செய்வதால் அம்மோனியம் நிக்கோட்டினேட்டு உருவாகிறது.
# அம்மோனியம் நிக்கோட்டினேட்டு

## இயற்பியல் பண்புகள்

அம்மோனியம் நிக்கோட்டினேட்டை சூடுபடுத்தினால் சிதைவடையும்.
# அம்மோனியம் நிக்கோட்டினேட்டு

## பயன்கள்

அம்மோனியம் நிக்கோட்டினேட்டு சேர்மம் ஊட்டச்சத்து நிரப்பியாகவும், மருந்துகள் மற்றும் அழகுசாதனப் பொருட்களை தயாரிப்பதிலும் பயன்படுத்தப்படுகிறது.  
நிக்கோட்டினமைடு தயாரிப்பிலும் அம்மோனியம் நிக்கோட்டினேட்டு பயன்படுத்தப்படுகிறது.
# சண்டி கோயில்

**சண்டி கோயில்** (*Chandi Mandir*) இந்தியாவின் அரியானா மாநிலத்தில் பஞ்ச்குலா நகரில் அமைந்துள்ளது. இது சண்டிகர்-கால்கா நெடுஞ்சாலையில் சக்தி தெய்வமான சண்டிக்கு அர்ப்பணிக்கப்பட்ட ஓர் இந்து கோயில் ஆகும். கோயிலின் பெயரால் பெயரிடப்பட்ட சண்டிகர் நகரத்திலிருந்து சுமார் 15 கி. மீ தொலைவிலும், மன்சா தேவி ஆலயத்திலிருந்து சுமார் 10 கி. மீ. தொலைவிலும் சண்டி கோயில் உள்ளது. அழகான சுற்றுப்புறங்கள் மற்றும் சிவாலிக் மலைகளின் பின்னணியில் இக்கோயில் அமைந்துள்ளது.
# சண்டி கோயில்

## அமைவிடம்

இந்திய இராணுவத்தின் மேற்குப் பிரிவின் தாயகமான சண்டி கோயில் இராணுவ முகாம் இரயில் நிலையத்தில் சண்டி கோயில் அமைந்துள்ளது.
# சண்டி கோயில்

## கோயில்

சண்டி கோயில் சிறீ மாதா மானசா தேவி ஆலய வாரியத்தால் நிர்வகிக்கப்படுகிறது. இந்த கோவிலில் சண்டி, இராதா கிருட்டிணர், அனுமான், சிவன் மற்றும் இராமர் உள்ளிட்ட பல்வேறு இந்து தெய்வங்களின் சிலைகள் உள்ளன.
# சண்டி கோயில்

## திருவிழாக்கள்

நவராத்திரியின் போது நிகழும் துர்கா பூசை பண்டிகையின் போது, ஆயிரக்கணக்கான மக்கள் இந்த கோயிலுக்கு வருகை தருகின்றனர்.
# சண்டி கோயில்

## பிற சண்டி கோயில்கள்

இந்தியாவில் உள்ள பிற மாநிலங்களிலும் சண்டி தேவி கோயில்கள் உள்ளன. அவை:
- கட்டாக் சண்டி கோயில், ஒடிசா மாநிலம் கட்டாக்
- உத்தராகண்டம் மாநிலத்தில் உள்ள அரித்வார் சண்டி தேவி கோவில்
# தங்கம்(III) புரோமைடு

**தங்கம் (III) புரோமைடு** (*Gold(III) bromide*) என்பது அடர் சிவப்பு நிறம் முதல் கருப்பு நிறம் வரையிலும் காணப்படும் படிக நிறத் திண்மமாகும். இது என்ற எளிய விகித வாய்ப்பாட்டைக் கொண்டு என்ற மூலக்கூறு வாய்ப்பாட்டுடன் ஒரு இருபடியாக உள்ளது, இம்மூலக்கூற்றில் இரண்டு தங்க அணுக்கள் இரண்டு புரோமின் அணுக்களால் இணைக்கப்படுகின்றன. இது பொதுவாக தங்கம் (III) புரோமைடு, தங்க மூபுரோமைடு, அரிதாக ஆனால் வழக்கமாக ஆரிக் புரோமைடு என்றும் சில நேரங்களில் ஈர்தங்கம் எக்சாபுரோமைடு என்றும் குறிப்பிடப்படுகிறது. இதனையொத்த தாமிரம் அல்லது வெள்ளி முப்புரோமைடுகள் இல்லை.
# தங்கம்(III) புரோமைடு

## வரலாறு

தங்க ஆலைடுகள் பற்றிய ஆராய்ச்சி அல்லது ஆய்வின் முதல் குறிப்புகள் 19 ஆம் நூற்றாண்டின் முற்பகுதி முதல் நடுப்பகுதி வரை காணப்படுகிறது. மேலும், இந்த குறிப்பிட்ட வேதியியல் பகுதியின் விரிவான ஆய்வுடன் தொடர்புடைய மூன்று முதன்மை ஆராய்ச்சியாளர்களாக தாம்சன், சாட்லாண்டர் மற்றும் குரூஸ் உள்ளனர்.
# தங்கம்(III) புரோமைடு

## அமைப்பு

தங்கம் (III) புரோமைடு மற்ற தங்க(III) மூஆலைடு இருபடிச் சேர்மங்களான குளோரைடு போன்றவற்றிற்கு காணப்படும் கட்டமைப்புகளை ஏற்றுக்கொள்கிறது. மையத்தில் காணப்படும் தங்க அணுக்கள் தோராயமாக 90 பாகை பிணைப்புக் கோணங்களுடன் தளசதுர அணைவுக்கோள ஒருங்கிணைப்பை வெளிப்டுத்துகின்றன.  
தங்க மூஆலைடுகளின் கற்பனையான ஒற்றைப்படி வடிவங்களில், ஜான்-டெல்லர் விளைவின் காரணமாக தங்க ஆலைடு அணைவுச் சேர்ம கட்டமைப்புகளில் வேறுபாடுகள் எழுகிறது என்பதைக் கணக்கீடுகள் சுட்டிக்காட்டுகின்றன. உதாரணமாக, தங்கம் (III) புரோமைடு ஒரு நீண்ட மற்றும் இரண்டு குறுகிய தங்க-புரோமைடின் பிணைப்புகளைக் கொண்டுள்ளது, அதே நேரத்தில் தங்கம்(III) குளோரைடு, தங்கம் (III) ஃபுளோரைடு ஆகியவை இரண்டு நீண்ட மற்றும் ஒரு குறுகிய தங்க-ஆலசன் பிணைப்புகளைக் கொண்டுள்ளன. மேலும், தங்க முக்குளோரைடைப் போலவோ தங்க முப்புளோரைடைப் போலவோ தங்க முப்புரோமைடு மையத்தில் உள்ள தங்க அணுவைச் சுற்றி பிணைப்புகளை வெளிப்படுத்துவதில்லை. பிந்தைய அணைவுச் சேர்மங்களில், ஒரு T-முப்பரிமாணக் கட்டமைப்பை வெளிப்படுத்துகிறது, ஆனால் தங்க முப்புரோமைடில் அணைவானது ஒரு Y-முப்பரிமாணக் கட்டமைப்பு, T-முப்பரிமாணக் கட்டமைப்பை ஆகிவற்றிற்கு இடையில் ஒரு மாறும் சமநிலையாக உள்ளது. இந்த அணைவாக்க வேறுபாட்டிற்கு ஜான்-டெல்லர் விளைவு காரணமாக இருக்கலாம், ஆனால் ஃபுளோரின் மற்றும் குளோரின் ஈந்தணைவிகளுடன் காணப்படும் π-பின் பிணைப்புடன் ஒப்பிடும்போது புரோமின் ஈந்தணைவிகளுடன் தங்க அணுக்களின் π-பின்புற பிணைப்பு குறைவதால் இது அதிகமாக உள்ளது. தங்க முப்புரோமைடு அதன் முப்புளோரைடுகள் மற்றும் முக்குளோரைடு சேர்மங்களை விட குறைந்த நிலைப்புத்தன்மை கொண்டது என்பதற்கான காரணமாகவும் π-பின் பிணைப்பில் ஏற்படும் இந்த குறைபாடாகத் தான் உள்ளது.  
:
# தங்கம்(III) புரோமைடு

## தயாரிப்பு

தங்கத்தின் மிகவும் பொதுவான தொகுப்பு முறை தங்க(III) புரோமைடுடன் தங்கம் மற்றும் அதிகப்படியான திரவ புரோமினை 140° செல்சியஸில் வெப்பப்படுத்தும் முறையாகும்.&nbsp;  
:  
மாற்றாக, தங்க(III) குளோரைடு ஐதரோபுரோமிக் அமிலத்தோடு ஈடுபடும் ஆலைடு பரிமாற்ற வினையும் தங்க(III) புரோமைடினைத் தொகுப்பதில் வெற்றிகரமான ஒன்றாக நிரூபிக்கப்பட்டுள்ளது.  
:
# தங்கம்(III) புரோமைடு

## வேதிப்பண்புகள்

தங்கம்(III) சேர்மங்கள் தளசதுர அணைவு வடிவவியலைக் வெளிப்படுத்துகிறது.  
தங்கம் (III) முக்குளோரைடுகள் பல்வேறு நான்கு-அணைவு சேர்க்கை சேர்மங்களை உருவாக்குகிறது. இதற்கு ஓர் எடுத்துக்காட்டாக என்ற ஐதரேட்டைக் கூறலாம். மற்றொரு நன்கு அறியப்பட்ட சேர்க்கைச் சேர்மம் டெட்ராஐதரோதயோபீன் ஆகும். டெட்ராப்ரோமைடு என்றும் அறியப்படுகிறது.  
:
# தங்கம்(III) புரோமைடு

## பயன்பாடுகள்

### வினையூக்கி வேதியியல்

தங்கம் (III) புரோமைடு பல்வேறு வகையான வேதிவினைகளை ஊக்குவிக்கிறது. ஒரு எடுத்துக்காட்டில், ஈனைனால் அலகு, கார்போனைல் தொகுதி ஆகியவற்றுக்கிடையே நடக்கும் டையல்சு-ஆல்டர் வேதிவினையை ஊக்குவிக்கிறது.  
:  
தங்க முப்புரோமைடின் மற்றொரு வினையூக்கிப் பயன்பாடு புரோபர்கைலிக் ஆல்ககால்களின் கருக்கவர் பதிலீட்டு வினையில் காணப்படுகிறது. இந்த வேதிவினையில், தங்க அணைவுக்கோளமானது பதிலியீட்டை எளிதாக்குவதற்கு ஆல்ககாலை செயலூக்கம் செய்வதற்கான காரணியாகச் செயல்படுகிறது.  
:
# தங்கம்(III) புரோமைடு

## பயன்பாடுகள்

### கீட்டமைன் கண்டறிதல்

தங்கம் (III) புரோமைடு கீட்டமைன் இருப்பை சோதிக்கும் வினைப்பொருளாகப் பயன்படுத்தப்படலாம்.  
0.25% 0.1M NaOH பழுப்பு-மஞ்சள் நிறக் கரைசல் தயாரிக்கப்படுகிறது. இதில் இரண்டு துளிகள் ஒரு கறையறித் தட்டில் சேர்க்கப்பட்டு ஒரு சிறிய அளவு கீட்டமைன் சேர்க்கப்படுகிறது. இந்த கலவை சுமார் ஒரு நிமிடத்திற்குள் ஆழமான ஊதா நிறத்தை அளிக்கிறது, இது சுமார் இரண்டு நிமிடங்களில் இருண்ட, கருப்பு-ஊதா நிறமாக மாறும்.  
அசிட்டமினோஃபீன், அஸ்கார்பிக் அமிலம், ஹெராயின், லாக்டோஸ், மேனிடால், மார்ஃபின் மற்றும் சுக்ரோஸ் அனைத்தும் பீனால், ஐதராக்சில் குழுக்களுடன் கூடிய பிற சேர்மங்களைப் போலவே உடனடியான வண்ண மாற்றத்தை (ஊதா நிறமாக) ஏற்படுத்துகின்றன.
# மேரி மிட்க்லி

## இவற்றையும் காண்க

- விலங்குரிமை ஆர்வலர்களின் பட்டியல்
# மேரி மிட்க்லி

## தரவுகள்

### மேற்கோள் தரவுகள்

- Brown, A., "Mary, Mary, quite contrary", *The Guardian*, 13 January 2001.
- Dawkins, Richard. "In Defence of Selfish Genes", *Philosophy*, vol 56, 1981, pp.&nbsp;556–573.
- Edgar, John. *Responses: Carvings and Claywork: Jon Edgar Sculpture 2003–2008*. Hesworth Press, 2008.
- Else, L. "Mary, Mary, quite contrary", *New Scientist*, 3 November 2001.
- Jackson, Nick. "Against the grain: There are questions that science cannot answer", *The Independent*, 3 January 2008.
- Lamey, Andy. "Sympathy and Scapegoating in J. M. Coetzee", in Anton Leist and Peter Singer (eds.). *J. M. Coetzee and Ethics: Philosophical Perspectives on Literature*. Columbia University Press, 2010.
- Lodge, David. "Disturbing the Peace," *The New York Review of Books*, undated.
-
- Mackie, J. L. , *Philosophy*, vol. 53, 1978, pp.&nbsp;455–464.
- Midgley, Mary. "Hobbes's Leviathan, Part 3: What is selfishness?", *The Guardian*, 20 April 2009.
- Midgley, Mary. *Owl of Minerva: A Memoir*. Routledge, 2005.
- Midgley, Mary. "Designs on Darwinism", *The Guardian*, 6 September 2005.
- Midgley, Mary. *The Myths We Live By*. Routledge, 2003.
- Midgley, Mary. *Science As Salvation: A Modern Myth and Its Meaning*. Routledge 1992.
- Midgley, Mary. *Evolution as a Religion: Strange Hopes and Stranger Fears*. Routledge, 1985.
- Midgley, Mary. , *Philosophy*, vol 58, 1983, pp.&nbsp;365–377.
- Midgley, Mary. , *Philosophy*, vol 54, no. 210, 1979, pp.&nbsp;439–458.
# மேரி மிட்க்லி

## இவற்றையும் படிக்க

- Lipscomb, Benjamin J.B. *The Women are up to Something: How Elizabeth Anscombe, Philippa Foot, Mary Midgley and Iris Murdoch Revolutionised Ethics*. Oxford, 2021.
- McElwain, Gregory S. *Mary Midgley: An Introduction*. Bloomsbury, 2020.
- Kidd, Ian James & McKinnell, Liz (eds.). *Science And The Self: Animals, Evolution and Ethics: Essays In Honour Of Mary Midgley*. Routledge, 2015.
- Midgley, David (ed.). *The Essential Mary Midgley*. Routledge, 2005.
- Biography for her Gifford Lectures.
- Writings in *The Guardian*
- "Of memes and witchcraft", contribution to discussion on *Journal of Consciousness Studies* newsgroup, 1999.
- *Science and Poetry* review, Kenan Malik, 2 March 2001.
- *Myths We Live By* review, *The Guardian*, 16 August 2003.
- *Myths We Live By* review , Notre Dame Philosophical Reviews, 6 February 2004.
- *Myths We Live By* review, *New Statesman*.
- "Mary Midgley: Moral missionary", *The Guardian*, 20 September 2005.
- *The Owl of Minerva* review, *The Times Literary Supplement*, 26 April 2006.
- "Books by and an Interview with: Mary Midgley", *Three Monkeys Online*, February 2007.
- "Mary Midgley on C. S. Lewis", private letters, published with permission
- "Interview with Mary Midgley", by Sheila Heti in *The Believer*, February 2008.
- , review in the *Oxonian Review*
# மேரி மிட்க்லி

## வெளியிணைப்புகள்

-  
- Science in the 20th Century, 5 November 1998, BBC Radio program In Our Time
# ஐக்கிய மக்கள் கட்சி, லிபரல்

**ஐக்கிய மக்கள் கட்சி (தாராளவாதம்)** (*United People's Party, Liberal*) அசாம் மாநிலத்தில் தேர்தல் ஆணையத்தால் அங்கீகரிக்கப்பட்ட ஒரு மாநிலக் கட்சியாகும். இந்தக் கட்சியின் தலைமையகம் கோக்ரஜார் நகரில் உள்ளது. அசாம் மாநிலத்தின் போடோலாந்து வட்டாரத்தில் இந்தக் கட்சிக்குக் குறிப்பிடத்தக்க ஆதரவு உள்ளது.
# ஐக்கிய மக்கள் கட்சி, லிபரல்

## வரலாறு

ஐக்கிய மக்கள் கட்சி 2015-ஆம் ஆண்டு தொடங்கப்பட்டது. இக்கட்சி தொடங்குவதற்கு முன் *ஜனநாயக உரிமைக்கான மக்கள் ஒத்துழைப்பு இயக்கம் *என்ற பெயரில் இருந்தது*. *  
கடந்த 2020-ஆம் ஆண்டின் டிசம்பர் மாதத்தில் நடந்த போடோலாந்து சுயாட்சி மன்றத்தில் ஐக்கிய மக்கள் கட்சிக்குத் தனிப்பெரும்பான்மை இல்லாத வேளையில் பாரதிய ஜனதா கட்சி ஆதரவு தர, இக்கட்சி தேசிய ஜனநாயகக் கூட்டணியில் சேர்ந்தது. மேலும் 2021 அசாம் தேர்தலிலும் 2024 மக்களவைத் தேர்தலிலும், தேசிய ஜனநாயகக் கூட்டணியில் தேர்தலைச் சந்தித்தது.
# ஐக்கிய மக்கள் கட்சி, லிபரல்

## தேர்தல் வரலாறு

### மக்களவைத் தேர்தல்

| 2019 | 17வது மக்களவை | பிரமோத் போரோ | *இல்லை* |  |
| --- | --- | --- | --- | --- |
| 2024 | 18வது மக்களவை | தேசிய ஜனநாயகக் கூட்டணி | 1 | 1 |
# ஐக்கிய மக்கள் கட்சி, லிபரல்

## தேர்தல் வரலாறு

### அசாம் மாநில சட்டப் பேரவை

**அசாம் சட்டப் பேரவை**  
| 2016 | பிரமோத் போரோ | 4 | 0 |  |  |  |  |  |
| --- | --- | --- | --- | --- | --- | --- | --- | --- |
| 2021 | 8 | 6 | 6 | 651,744 | 3.40% | 3.40% | அரசு | } |
# மலையக மக்கள் ஜனநாயகக் கட்சி

**மலையக மக்கள் ஜனநாயகக் கட்சி** (Hill State People's Democratic Party) என்பது வடகிழக்கு இந்தியாவின் மேகாலயா மாநிலத்தில் செயல்படும் ஒரு பிராந்திய அரசியல் கட்சியாகும். ஹோப்பிங்ஸ்டோன் லிங்டோ , அனைத்து கட்சி மலையக தலைவர்கள் மாநாட்டிலிருந்து பிரிந்து 1968 இல் உருவாக்கப்பட்ட கட்சி மலையக மக்கள் ஜனநாயக கட்சி, 1972 ஆம் ஆண்டு சட்டமன்றத்தின் முதல் தேர்தல்களிலிருந்து மேகாலயா சட்டமன்றத்தில் பிரதிநிதிகளைக் கொண்டுள்ளது. மலையக மக்கள் ஜனநாயகக் கட்சி பல சந்தர்ப்பங்களில் மேகாலயாவில் கூட்டணி அரசாங்கங்களில் உறுப்பினராக இருந்து வருகிறது, மேலும் 2018 தேர்தலைத் தொடர்ந்து முதலமைச்சர் கான்ராட் சங்மா தேசிய மக்கள் கட்சி தலைமையிலான அரசாங்கத்தில் இணைந்தது.  
மலையக மக்கள் ஜனநாயக கட்சி என்பது வடகிழக்கு பிராந்திய அரசியல் முன்னணி ஒரு பகுதியாகும், இது பாஜக தலைமையிலான தேசிய ஜனநாயகக் கூட்டணி அரசாங்கத்தை ஆதரிக்கிறது. மேலும் வடகிழக்கு ஜனநாயகக் கூட்டணி<nowiki/>யில் ஓர் அங்கமாக உள்ளது.
# மலையக மக்கள் ஜனநாயகக் கட்சி

## தோற்றம்

இக்கட்சி ஹோப்பிங் சுட்டோன் லிங்டோ என்பவரால் தோற்றுவிக்கப்பட்டது. மேலும் மேகாலயா சட்டப் பேரவையில் தோற்கடிக்கப்படாத நீண்ட கால உறுப்பினராக இருந்தார் . இவரால் தோற்றம் அளிக்கப்பட்ட கட்சியே மலையக மக்கள் ஜனநாயகக் கட்சி.
# அருணாச்சலப் பிரதேச மக்கள் கட்சி

**அருணாசலப் பிரதேச மக்கள் கட்சி** என்பது இந்திய மாநிலமான அருணாசலப் பிரதேசத்தில் உள்ள ஒரு பிராந்திய அரசியல் கட்சியாகும். இது 1977 செப்டம்பரில் பாக்கின் பெர்டின், ஒகென் லெகோ மற்றும் எல்.
# அருணாச்சலப் பிரதேச மக்கள் கட்சி

## வரலாறு

வாங்லாட் ஆகியோரால் கட்சி .தோற்றுவிக்கப்பட்டது டோமோ ரிபா இந்திய தேசிய காங்கிரசு பி. கே. துங்கன் அரசாங்கத்தில் இருந்து ராஜினாமா செய்து கட்சியின் துணைத் தலைவராக பிபிஏவில் சேர்ந்தார். தற்போது, கமென் ரிங்கு கட்சியின் பொதுச் செயலாளராக உள்ளார். இக்கட்சி 2016ஆம் ஆண்டில் பெரும்பாலான இந்திய தேசிய காங்கிரசு கட்சியில் பல சட்டமன்ற உறுப்பினர்கள் இக்கட்சிக்கு வந்தபோது சிறிது நாட்கள் அருணாசலப் பிரதேச மக்கள் கட்சி ஆட்சியில் இருந்தது.  
2016 செப்டம்பர் 16 அன்று, முதல்வர் பெமா காண்டு கீழ் ஆளும் கட்சியைச் சேர்ந்த 43 எம்எல்ஏக்கள் இந்திய தேசிய காங்கிரஸை விட்டு வெளியேறி, அருணாச்சல பிரதேச மக்கள் கட்சியில் சேர்ந்து, பாரதிய ஜனதா கட்சி கூட்டணி அமைத்தனர்.
# லேபியோ அல்லுவாடி

***லேபியோ அல்லுவாடி*** (*Labeo alluaudi*) என்பது *சைப்ரினிடே* குடும்பத்தைச் சேர்ந்த ஒரு வகை மீன் சிற்றினம் ஆகும். இது கோட்டிவார், லைபீரியாவில் உள்ள கவாலி, நிபோவ் ஆறுகளில் மட்டுமே காணப்படும். இந்த மீன் நீளமான உடலினைக் கொண்டுள்ளது. அதிகபட்சமாக இதன் உடல் நீளம் 13.5 முதல் 16.5 சென்டிமீட்டர் நீளம் வரை இருக்கும். ஒரு சில ஆப்பிரிக்க ஆறுகளில் அறியப்படும் இந்த மீன் அருகிய இனமாகும். இங்கு அதிகப்படியான மீன்பிடித்தல், விவசாயம், சுரங்கம், காடழிப்பு, மாசுபாடு, மேம்பாடு ஆகியவற்றால் அச்சுறுத்தப்படுகிறது.
# லேபியோ ஆல்டிசென்ட்ராலிசு

***லேபியோ ஆல்டிசென்ட்ராலிசு*** (*Labeo alticentralis*) என்பது சைப்ரினிடே குடும்பத்தைச் சேர்ந்த ஒரு மீன், சிற்றினம் ஆகும். இது காங்கோ மக்களாட்சிக் குடியரசில் மட்டுமே காணப்படும் ஒரு அகணிய உயிரி ஆகும். இங்கு கிசாங்கனிக்கு அருகிலுள்ள காங்கோ ஆற்றியின் ஒரு பகுதியான பூல் மாலேபோவிலும் வேறு சில இடங்களிலிருந்து மட்டுமே பதிவு செய்யப்பட்டுள்ளது.
# நண்டு லுங்கிகள்

**நண்டு லுங்கிகள்** (*Nandu Brand Lungi*) என்பது ஆண்களுக்கான ஒரு இந்திய ஆடை வணிகக்குறி ஆகும். இது *சிறீ மாதங்கி டெக்ஸ்டைல்சு* நிறுவனத்தின் தலைவர் கடிகாச்சலத்தின் முயற்சியினால் உருவானது. நண்டு லுங்கிகள் நிறுவனம், இராணிப்பேட்டை மாவட்டம், நெமிலியை தலைமையிடமாக கொண்டு செயல்படுகிறது. இது பருத்தியில் நெய்யப்பட்ட கைலிகளை விற்பனை செய்துவருகிறது. நண்டு லுங்கிகள் நிறுவனம் ஆடைத் துறையில் கணிசமான சந்தையைப் பிடித்துள்ளது. இந்த நிறுவனம் பிரீமியம் லுங்கி, எலைட் லுங்கி, எலைட் கைக்குட்டை, குளியல் துண்டு, வண்ண வேட்டிகள் என தனித்துவமான துணி வகைகளை தயாரித்து வருகிறது.
# நண்டு லுங்கிகள்

## நிறுவன வரலாறு

### துவக்க ஆண்டுகளில்

நண்டு லுங்கிகள் வணிகக்குறியின் நிறுவனரான கடிகாச்சலம், தமிழ்நாட்டின் இராணிப்பேட்டை மாவட்டம், நெமிலியைச் சேர்ந்தவர். இவர் கைலி வணிகத்தை பின்னணியாக கொண்ட குடும்பத்தைச் சேர்ந்தவர். 10 ஆம் வகுப்பு வரை படித்த கடிகாச்சலம், பின்னர் தந்தைக்கு உதவியாக கைலி தொழிலை கவனித்து வந்தார். இவரது குடும்பத்தினர் நெமிலியில் இருந்து சென்னை மண்ணடி, குடியாத்தம் போன்ற பகுதிகளில் செயல்பட்ட பெரிய நிறுவனங்களுடன் கைலி வணிகத்தை செய்துவந்தனர். இவர்களின் தயாரிப்புகளை பெரிய நிறுவனங்கள் தங்கள் வணிகக் குறியை இட்டு, அதை விற்றுவந்தனர். தரமான கைலிகளை தயாரிக்கும் நாம் ஏன் தனியாக ஒரு வணிக் குறியை உருவாக்கக்கூடாது என்ற எண்ணத்துக்கு கடிகாச்சலம் வந்து சேர்ந்தார். தன் 30 ஆவது வயதில் கடிகாச்சலம் ஒரு வணிக்குறியை உருவாக்கும் முயற்சியில் கடிகாச்சலம் ஈடுபட்டார். தன் இராசியான கடகத்தையே வணிக் குறியாக மாற்றினார்.  
நண்டு வணிகக் குறியில் கைலிகளை தரமாகவும், நியாயமான விலையிலும் சந்தையில் விற்கத் தொடங்கினர். துவக்கத்தில் வாடிக்கையாளர்கள் தயங்கினாலும், பின்னர் விற்பனை சூடுபிடிக்கத் தொடங்கியது. தமிழ்நாட்டில் வணிகம் நல்லமுறையில் வளர்ந்ததைத் தொடர்ந்து, ஆந்திரம், தெலங்காணா, ஒடிசா, மேற்கு வங்கம் உள்ளிட்ட வெளி மாநிலங்களுக்கு நண்டு லுங்கிகள் விற்பனைக்கு வந்தன.
# நண்டு லுங்கிகள்

## நிறுவன வரலாறு

### பிற வணிகக்குறிகள்

புதிய கைலியை வாங்கினால் சிலவருக்கு அதை அப்படியே உடுத்துவதில் வசதியாக இருப்பதில்லை. நான்கைந்துமுறை துவத்த பிறகே உடுத்த நன்றாக இருக்கும். இதை கவனத்தில் கொண்டு *எலைட் வாசபல்* நண்டு லுங்கிகளை நிறுவனம் அறிமுகப்படுத்தியது. மேலும் கைலிகளை வாங்கிய பிறகு ஓரம் தைக்கவேண்டிய சூழல் இருந்த நிலையில் இந்நிறுவனம் ஓரம் தைத்தே கைலிகளை விற்பனைக்கு அனுப்புகிறது. பின்னர் இதையே பிற கைலி நிறுவனங்களும் பின்பற்றத் தொடங்கின.  
இவர்களின் *எலைட் லுங்கிகள்* மெல்லியதாகவும், உடுத்த வசதியாகவும் நிறம், தரம், வடிவமைப்பு நேர்தியாக உள்ளதாக உருவாக்கபட்டன. கைலி தயாரிப்பில் மட்டும் நிற்காமல் *எலைட் துண்டு* என்ற வணிகக் குறியில் துண்டுகளும், 2017 இல் *எலைட் கர்ச்சிப்* என்ற வணிகக் குறியில் கைகுட்டைகள் அறிமுகப்படுத்தினர். கைலிகளைப் போல கைகுட்டையிலும் துவைத்த கைகுட்டைகளை *வாசபல் கர்சிப்* என அறிமுகப்படுத்தினர். வெண்மை நிறமான பாரம்பரிய வேட்டிகளுக்கு மாற்றாக, வண்ண வேட்டிகளை இந்த நிறுவனம் தயாரித்து விற்கிறது.
# நண்டு லுங்கிகள்

## நிறுவன வரலாறு

### நிலைத்தன்மை முயற்சிகள்

ஒரு கட்டத்தில் நண்டு லுங்கிகள் பாரம்பரிய கைலி தயாரிப்பில் மாற்றங்களைச் செய்ய விரும்பியது. அதன் படி வழக்கமான நிற வடிவமைப்புக்கு பதிலாக புதிய வடிவமைப்புகளையும், வண்ணங்களையும் நிறுவனம் அறிமுகப்படுத்தியது. நண்டு வணிகக் குறியில் சட்டைகளை அறிமுகப்படுத்தவும் நிறுவனம் திட்டமிட்டு வருகிறது.  
தற்போது, இந்த வணிகக்குறி வங்கதேசம், இலங்கை, மியான்மர், மலேசியா, இந்தோனேசியா, மத்திய கிழக்கு, பிரான்சு உள்ளிட்ட நாடுகளில் தனது பொருட்களை விற்கிறது.
# பங்காவ் வடக்கு சட்டமன்றத் தொகுதி

**பங்காவ் வடக்கு சட்டமன்றத் தொகுதி** (Bangaon Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# பங்காவ் வடக்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |  |
| --- | --- | --- | --- | --- |
| - | 1951 | சீவன் ரத்தன் தர் | Rowspan=5 | இந்திய தேசிய காங்கிரசு |
| 1957 | அசித் குமார் கங்குலி |  |  |  |
| மணிந்திர பூசன் பிசுவாசு |  |  |  |  |
| 1967 | கே.பௌமிக் |  |  |  |
| 1969 | அசித் குமார் கங்குலி | Rowspan=3 | இந்தியப் பொதுவுடைமைக் கட்சி |  |
| 1971 |  |  |  |  |
| 1972 |  |  |  |  |
| 1977 | ரனாசித் மித்ரா | இந்தியப் பொதுவுடமைக் கட்சி (மார்க்சிஸ்ட்) |  |  |
| 1982 | பூபேந்திரநாத் சேத் | இந்திய தேசிய காங்கிரசு |  |  |
| 1987 | ரனாசித் மித்ரா | இந்தியப் பொதுவுடமைக் கட்சி (மார்க்சிஸ்ட்) |  |  |
| 1991 | பூபேந்திரநாத் சேத் | இந்திய தேசிய காங்கிரசு |  |  |
| 1996 | பங்கசு கோசு | Rowspan=2 | இந்தியப் பொதுவுடமைக் கட்சி (மார்க்சிஸ்ட்) |  |
| 2001 |  |  |  |  |
| 2006 | பூபேந்திரநாத் சேத் | Rowspan=3 | அகில இந்திய திரிணாமுல் காங்கிரசு |  |
| 2006 இடைத்தேர்தல் | சௌகதா ராய் |  |  |  |
| 2009 இடைத்தேர்தல் | கோபால் சேத் |  |  |  |
| 2011 | பிசுவசித் தாசு | rowspan=2 | அகில இந்திய திரிணாமுல் காங்கிரசு |  |
| 2016 |  |  |  |  |
| 2021 | அசோக் கீர்த்தானியா | பாரதிய ஜனதா கட்சி | } |  |
# பங்காவ் வடக்கு சட்டமன்றத் தொகுதி

## தேர்தல் முடிவுகள்

### 2021

21வது தேர்தலில், பாரதிய ஜனதா கட்சியின் வேட்டாளர் அசோக கீர்த்தானியாவை தனது நெருங்கிய போட்டியாளரான அகில இந்திய திரிணாமுல் காங்கிரசு கட்சியின் வேட்பாளர் சியாமல் ராயை தோற்கடித்தார்.
# இமாச்சலப் பிரதேச அரசு

**இமாச்சலப் பிரதேச அரசு** (*Government of Himachal Pradesh*) அல்லது **இமாச்சலப் பிரதேச மாநில அரசு** என்பது இந்திய மாநிலமான இமாச்சலப் பிரதேசத்தின் 12 மாவட்டங்களின் உச்ச நிர்வாக அதிகார அமைப்பாகும். இது இமாச்சலப் பிரதேச ஆளுநரால் வழிநடத்தப்படும் ஒரு நிர்வாகத்தைக் கொண்டுள்ளது. முதலமைச்சர், இமாச்சலப் பிரதேச மாநிலத்தின் ஆட்சியினை வழிநடத்துகிறார்.
# இமாச்சலப் பிரதேச அரசு

## சட்டமன்றம்

சிம்லா இமாச்சலப் பிரதேசத்தின் தலைநகரமாகும்.மேலும் இமாச்சலப் பிரதேச சட்டமன்றமும் தலைமைச் செயலகமும் இங்கு உள்ளது. தர்மசாலா மாநிலத்தின் குளிர்கால தலைநகரமாகும். இமாச்சலப் பிரதேச உயர் நீதிமன்றம் சிம்லாவில் அமைந்துள்ளது, இது இமாச்சலப் பிரதேசம் முழுவதையும் நிர்வகிக்கும் அதிகார வரம்பைக் கொண்டுள்ளது. மாநில சட்டமன்றம் ஒற்றை அவையைக் கொண்டுள்ளது, இது மாநில மக்களால் நேரடியாகத் தேர்ந்தெடுக்கப்பட்ட சட்டமன்ற உறுப்பினர்களைக் கொண்டுள்ளது.  
இமாச்சலப் பிரதேசத்தின் தற்போதைய சட்டமன்றம் ஓர் அவையினைக் கொண்டது. இதில் 68 சட்டமன்ற உறுப்பினர்கள் உள்ளனர். முன்னதாக கலைக்கப்படாவிட்டால் சட்டமன்றத்தின் பதவிக்காலம் ஐந்து ஆண்டுகள் ஆகும்.
# இமாச்சலப் பிரதேச அரசு

## முதலமைச்சர்

சுக்விந்தர் சிங் சுகு, இமாச்சலப் பிரதேச மாநில அரசின் தற்போதைய முதலமைச்சராக, இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டுள்ளார்.
# அன்னை கதீஜா கலை அறிவியல் மகளிர் கல்லூரி

**அன்னை கதீஜா கலை அறிவியல் மகளிர் கல்லூரி** புதுக்கோட்டை மாவட்டம், மணமேல்குடி வட்டம்,அம்மாபட்டினத்தில் உள்ள ஒரு கலை அறிவியல் மகளிர் கல்லூரி ஆகும். இக்கல்லூரி பாரதிதாசன் பல்கலைக்கழகத்துடன் இணைந்துள்ளது. மாணவியருக்கான விடுதி வசதியுடன், கலை மற்றும் அறிவியல் பிரிவுகளில் பல்வேறு படிப்புகளை வழங்குகின்றது. இந்தக் கல்லூரி தமிழ்நாடு முஸ்லிம் கல்வி அறக்கட்டளையால் இது 2014 ஆம் ஆண்டு நிறுவப்பட்டு, நிர்வகிக்கப்படுகிறது. .  
இக்கல்லூரி தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது.
# அன்னை கதீஜா கலை அறிவியல் மகளிர் கல்லூரி

## துறைகள்

1. இளங்கலை ஆங்கிலம்
1. இளங்கலை கணினி அறிவியல்
1. இளங்கலை கணிதம்
1. இளங்கலை ஊட்டச்சத்து மற்றும் உணவு கட்டுப்பாடு
1. இளங்கலை வரலாறு
1. இளங்கலை உளவியல்
1. இளங்கலை வணிகவியல்
1. முதுகலை ஆங்கிலம்
1. முதுகலை கணிதம்
# விக்கிப்பீடியா:Statistics/weekly/27-Apr-2025
# அரியானா பள்ளிக் கல்வித் துறை

**அரியானா பள்ளிக் கல்வித் துறை** (*Department of School Education, Haryana*) இந்தியாவின் அரியானா மாநிலத்தில் பள்ளிக் கல்வியை கவனிக்கும் அரியானா மாநில அரசின் ஒரு பிரிவாகும்.  
அரியானா அரசின் பள்ளிகளில் பள்ளி ஆசிரியர்களை தேர்ந்தெடுத்து பணியமர்த்துவதற்கு இந்தத் துறை பொறுப்பாகும். அரியானா பள்ளிக் கல்வி வாரியத்தையும் அரியானா பள்ளிக் கல்வித் துறை நிர்வகிக்கிறது. இவ்வாரியம் பள்ளி இறுதி தேர்வுகளை நடத்துகிறது.
# அரியானா பள்ளிக் கல்வித் துறை

## வரலாறு

1966 ஆம் ஆண்டில் பஞ்சாபிலிருந்து அரியானா மாநிலம் பிரிக்கப்பட்டபோது அரியானா பள்ளிக் கல்வித் துறை நிறுவப்பட்டது.
# அரியானா பள்ளிக் கல்வித் துறை

## பள்ளிக் கல்வியின் நிலை

2019 ஆம் ஆண்டு சனவரி மாதத்தில் வெளியிடப்பட்ட 2018 ஆம் ஆண்டுக்கான கல்விக் கணக்கெடுப்பு அறிக்கை, அரியானா மாநிலத்தில் கிராமப்புற அரியானாவில் வசிக்கும் குழந்தைகளில் 55.3% பேர் 2018 ஆம் ஆண்டில் தனியார் பள்ளிகளுக்குச் செல்வதைக் கண்டறிந்தது. இந்த எண்ணிக்கை 2016 ஆம் ஆண்டில் 55.8% ஆகும். 15-16 வயதுப் பிரிவில் 6.8% பெண் குழந்தைகளும், 11-14 வயதுப் பிரிவில் 2.3% பெண் குழந்தைகளும் மாநிலத்தின் கிராமப்புறங்களில் எந்தப் பள்ளியிலும் சேரவில்லை. 3 முதல் 5 ஆம் வகுப்பு வரையிலான 58% குழந்தைகளால் 2 ஆம் வகுப்பு பாடத்தை படிக்க முடிந்தது. அரியானாவில் 84% பள்ளிகள் பள்ளி வளாகத்திற்குள் விளையாட்டு மைதானத்தைக் கொண்டிருந்தன. மேலும் 90 சதவீதத்திற்கும் மேற்பட்ட பள்ளிகளில் விளையாட்டு மைதானத்தை அணுகவும் முடிந்தது. மாநிலத்தில் தொடக்கப் பிரிவுகளைக் கொண்ட 15,998 அரசுப் பள்ளிகள் இருந்தன. மொத்தத்தில் 9,177 தொடக்கப் பள்ளிகளும் 6,821 உயர்நிலைப் பள்ளிகளும் மாநிலத்தில் இருந்தன. தொடக்கப்பள்ளிகளுடன் ஒப்பிடும்போது உயர்நிலைப்பள்லிகளின் எண்ணிக்கை கிட்டத்தட்ட 13.6% அதிகமாகும்.
# சுக்னா பொருள்விளக்க மையம்

**சுக்னா பொருள்விளக்க மையம்** (*Sukhna Interpretation Centre*) இந்தியாவின் ஒன்றியப் பகுதியான சண்டிகரில் உள்ள சுக்னா ஏரியில் அமைந்துள்ளது. சுக்னா காட்சிக்கூடம் என்ற பெயராலும் அறியப்படும் இம்மையம் ஒரு கலை அருங்காட்சியகமாகும். பியர் இயெனெரெட்டின் 52 ஆவது ஆண்டு நிறைவை முன்னிட்டு, சண்டிகர் நிர்வாகத்தின் ஆலோசகராக இருக்கும் மனோச்சு பரிதா 2019 ஆம் ஆண்டு திசம்பர் மாதம் 4 ஆம் தேதியன்று மையத்தைத் திறந்து வைத்தார். 2019 ஆம் ஆண்டு மே மாதத்தில் லீ கார்பூசியர் மையத்தின் இயக்குநராக இருந்த தீபிகா காந்தி சுக்னா பொருள்விளக்க மையத்தை முன்மொழிந்தார்.
# சுக்னா பொருள்விளக்க மையம்

## வரலாறு

இந்த அமைப்பு ஒரு நீர் குழாய் அமைப்பதற்காக கட்டப்பட்டது. ஈர்க்கக்கூடிய கட்டிடக்கலை இருந்தபோதிலும் மூன்று தசாப்தங்களுக்கும் மேலாக பூட்டப்பட்டு பயன்படுத்தப்படாமல் இருந்தது. சுவிட்சர்லாந்தைச் சேர்ந்த கட்டிடக் கலைஞர் பியர் இயெனெரெட்டு என்பவர் இம்மையத்தை வடிவமைத்தார். அறிவிப்புக்கு ஏற்ப வடிவமைக்க பொறியியல் துறைக்கு இரண்டு மாதங்கள் பிடித்தன.
# சுக்னா பொருள்விளக்க மையம்

## சவால்கள்

12 அடி விட்டம் கொண்ட அறையின் வட்ட வடிவமும் சிறிய அளவும் ஒரு சவாலாக இருந்தது. மறுசீரமைப்பின் போது, சில ஆண்டுகளுக்கு முன்பு மூடப்பட்டிருந்த வெளிச்ச அறைக்குள் இயற்கையான ஒளியை அனுமதிக்கும் வகையில் திறக்கப்பட்டது. சாளரங்கள் மிகவும் வித்தியாசமாக வடிவமைக்கப்பட்டன. இவை கண்காட்சிகளைக் காட்சிப்படுத்துவதற்கான தொடக்கப் புள்ளியாக இருந்தன.
# வனவிலங்கு மேலாண்மை

**வனவிலங்கு மேலாண்மை** (*Wildlife management*) என்பது வனவிலங்குகள், அவற்றின் வாழ்விடங்கள், மனிதர்கள் ஆகியவர்களுக்கு இடையேயான தொடர்புகளை கட்டுப்படுத்தி முன்னதாகவே தீர்மானிக்கப்பட்ட விளைவுகளை ஏற்படுத்தவல்ல மேலாண்மை செயல்முறையாகும். இது வனவிலங்குப் பாதுகாப்பு, விலங்குகளின் தொகைக் கட்டுப்பாடு, வேட்டைவிலங்குப் பராமரிப்பு, வனவிலங்கு கருத்தடை மற்றும் தொல்லைதரு விலங்குக் கட்டுப்பாடு ஆகியவற்றை உள்ளடக்கியது.  
வனவிலங்கு மேலாண்மை என்பது தாங்கும் இருப்பளவு, இடையூறு, மற்றும் தொடர்ச்சி உள்ளிட்ட சூழலியல் கொள்கைகளையும் இயற்கைப் புவியியல், மண்வளஇயல், மற்றும் நீரியல் உள்ளிட்ட சுற்றுச்சூழல் நிலைமைகளையும் கருத்தில் கொண்டு புவியின் பல்லுயிர் பெருக்கத்தில் ஏற்படும் இழப்பைத் தடுப்பதை நோக்கமாகக் கொண்டதாகும். பெரும்பாலான வனவிலங்கு உயிரியலாளர்கள் வாழ்விடங்களைப் பாதுகாத்தலிலும் மேம்படுத்துவதிலும் கவனம் செலுத்தி வந்தாலும் அண்மைக்காலமாகக் காட்டுநில மீட்டெடுப்பு அதிக அளவில் மேற்கொள்ளப்பட்டு வருகிறது. இது காடு மீள்வளர்ப்பு, தொல்லைத்தரு விலங்குக் கட்டுப்பாடு, நைட்ரஜன்–நைட்ரேட் உருமாற்றம், நீர்ப்பாசனம், தண்டுச்சுறுக்கல் (coppicing), வேலியிடுதல் ஆகிய நுட்பங்களிளைக் கொண்டு செயற்படுத்தப்படுகிறது.  
வேட்டை விலங்குப் பராமரிப்பு என்பது வேட்டையாடப்படவல்ல விலங்குகளின் நலனுக்காக வேண்டி வனவிலங்குகளை நிர்வகித்தல் அல்லது கட்டுப்படுத்துதல் ஆகும். இது அதிக லாபகரமான வேட்டை உயிரினங்களின் அதிக எண்ணிக்கையைப் பராமரிக்க வேண்டி அவற்றின் வாழிடத்தைப் பகிர்ந்து கொள்ளும் அல்லது அவ்விலங்குகளை வேட்டையாடும் பிற விலங்குகளைக் கொல்வதையும் உள்ளடக்கியதாகும். ஆல்டோ லியோபோல்ட் 1933-ஆம் ஆண்டில் வனவிலங்கு மேலாண்மை என்பதனை மனிதப் பொழுதுபோக்கிற்காக வேட்டையாடப்படவல்ல விலங்குகளுக்கு ஆண்டுதோறும் வேண்டிய நிலையான தீவனப் பயிர்களின் உற்பத்திக்கு நிலத்தைப் பயன் படுத்தும் கலை என்று வரையறுத்தார்.
# சண்டிகர் சப்பான் தோட்டம்

**சண்டிகர் சப்பான் தோட்டம்** (*Japanese Garden, Chandigarh*) இந்தியாவில் உள்ள ஒன்றியப் பகுதியும் நகரமுமான சண்டிகரில் உள்ள ஒரு பூங்காவைக் குறிக்கிறது. 2014 ஆம் ஆண்டு இந்திய அரசாங்கம் 13 ஏக்கர் நிலப்பரப்பில் இப்பூங்காவை உருவாக்கியது. 2014 ஆம் ஆண்டு நவம்பர் மாதம் 7 ஆம் தேதியன்று சிவராச்சு பாட்டில் திறந்து வைத்தார். நீர்நிலைகள், பகோடா கோபுரங்கள், நீர்வீழ்ச்சிகள், ஒரு தியான மையம், ஒரு புத்தர் சிலை மற்றும் தங்க மூங்கில்கள் ஆகியவை சண்டிகர் சப்பான் தோட்டத்தில் உள்ளன. சப்பானிய அம்சங்களுடன் சண்டிகரில் உருவாக்கப்பட்ட முதல் தோட்டமான இத்தோட்டம் ₹6 கோடி செலவில் உருவாக்கப்பட்டது.  
சப்பானியத் தோட்டம் இரண்டு கட்டங்களாக உருவாக்கப்பட்டது. கட்டம்-1 நவம்பர் 7, 2014 ஆம் ஆண்டு நவம்பர் மாதம் 7 ஆம் தேதியன்றும், கட்டம்-2 ஆம் ஆண்டு 2016 ஆம் ஆண்டு சூன் மாதம் 4 ஆம் தேதியன்று பொதுமக்களுக்காகவும் திறக்கப்பட்டது. பூங்காவின் இரண்டு பகுதிகளும் இருபுறமும் அழகான சப்பானிய ஓவியங்களால் அலங்கரிக்கப்பட்ட ஒரு சுரங்கப்பாதை மூலம் இணைக்கப்பட்டுள்ளன. சப்பானிய கட்டிடக்கலையைப் பயன்படுத்தி தோட்டம் வடிவமைக்கப்பட்டுள்ளது. தோட்டத்தில் உள்ள ஒவ்வொரு கூறுகளும் ஒரு தனித்துவமான சப்பானிய அம்சத்தைக் கொண்டுள்ளன.
# பாட்டியாலா கி ராவ்

**பாட்டியாலா கி ராவ்** (*Patiala Ki Rao*) என்பது இந்தியாவின் பஞ்சாப் மாநிலத்திலுள்ள சிவாலிக் மலைகளில் உருவாகி, சண்டிகரில் நுழைந்து, பின்னர் மொகாலியில் கலந்து, பின்னர் காகர் நதியில் கலக்கும் ஒரு பருவகால நீரோடையாகும். இந்த நீரோடை சாப்பர் சிரி கிராமத்தில் உள்ள பதே புர்ச்சு சுற்றுலாத் தளத்திற்கு குறுக்கே ஓடுகிறது. சண்டிகரில் உள்ள பருவகால நீரோடைகளில் பாட்டியாலா கி ராவ் நீரோடையும் ஒன்றாகும். கிழக்கில் சுக்னா சோ நீரோடையும் மேற்கில் என் சோ நீரோடையும் மற்ற இரண்டு நீரோடைகளாகும்.
# பாட்டியாலா கி ராவ்

## மாசு

நயாகானின் மக்கள்தொகையில் குறிப்பிடத்தக்க அதிகரிப்பு காரணமாக, பட்டியாலா கி ராவ் நீரோடை மாசடைந்து வருவதாக ஒன்றியப் பிரதேசக் குழு கேள்வி எழுப்புகிறது. 2010 ஆம் ஆண்டு சூலை மாதம் 31 ஆம் தேதியன்று பஞ்சாப் மாசு கட்டுப்பாட்டு வாரியம், சண்டிகரில் இருந்து என் சோ நீரோடையில் வெளியேற்றப்படும் கழிவுகள் அனுமதிக்கப்பட்ட வரம்பை விட அதிகமாக இருப்பதாக அறிவித்தது. பகுப்பாய்வில், உயிர்வேதியியல் ஆக்சிசன் தேவை -150 மி.கி/1 மற்றும் வேதியியல் ஆக்சிசன் தேவை 320 மி.கி/1 போன்ற மாசு அளவுகள் காணப்பட்டன. இவை முறையே 30 மி.கி/1 மற்றும் 250 மி.கி/1 என்ற அனுமதிக்கப்பட்ட வரம்பை விட அதிகமாக இருப்பது கண்டறியப்பட்டது. மொகாலி குடியிருப்பாளர்கள் என்-சோ நீரோடை முறையாகப் பாதுகாக்கப்படவில்லை என்றும், தண்ணீரில் கழிவுநீர் காணப்படுவதாகவும் புகார் கூறுகின்றனர்.
# சமீரா ரதோட்

**சமீரா ரதோட்** (*Samira Rathod*) (பிறப்பு 1963 , சமீரா மேத்தா) மும்பையைத் தளமாகக் கொண்ட ஒரு இந்தியக் கட்டடக் கலைஞரும், தளபாடங்கள் வடிவமைப்பாளரும், எழுத்தாளரும் மற்றும் ஆசிரியரும் ஆவார். இவர் * ரதோட் டிசைன் அசோசியேட்ஸ்* என்ற பயிற்சி நிறுவனத்தின் முதல்வராக உள்ளார்.
# சமீரா ரதோட்

## சொந்த வாழ்க்கை

சமீரா ரதோட் மும்பையில் உள்ள சர் ஜே. ஜே. கட்டிடக்கலை கல்லூரியில் பயின்று 1986 இல் பட்டம் பெற்றார். அதன்பிறகு, 1988 ஆம் ஆண்டில் அர்பானா-சாம்பேனில் உள்ள இலினொய் பல்கலைக்கழகத்தில் கட்டடக்கலையில் முதுகலைப் பட்டம் பெற்றார்.  
பின்னர் 1995 ஆம் ஆண்டில் *ஆர். எல். சி* என்ற பெயரில் தனது சொந்த கூட்டு நிறுவனத்தைத் தொடங்கினார். *லியாஸன்ஸ் டி ஃபார்ம்ஸ்* என்ற இவரது 1996 தனி தளபாடங்கள் கண்காட்சி இந்தியாவில் மிகவும் பரந்த பொது அங்கீகாரத்திற்கு வழிவகுத்தது.  
2000 ஆம் ஆண்டில் இவர் சமீரா ரதோட் *டிசைன் அசோசியேட்ஸ்* என்ற தனி பயிற்சி மையத்தைத் தொடங்கினார்.  
2008 ஆம் ஆண்டில், இந்திய கட்டடக்கலையை மையமாகக் கொண்ட *ஸ்பேட்* (SPADE) என்ற கட்டடக்கலை வெளியீட்டை நிறுவினார்.  
ரதோட் மும்பையில் உள்ள கமலா ரஹேஜா வித்யாநிதி கட்டிடக்கலை மற்றும் சுற்றுச்சூழல் ஆய்வுகள் நிறுவனத்தில் துணை ஆசிரிய உறுப்பினராக உள்ளார்.  
ஜெய்ப்பூரில் உள்ள ஜவகர் கலா கேந்திராவில் (பிப்ரவரி-ஏப்ரல் 2018) நடந்த சமகால கட்டிடக்கலை கண்காட்சியில் இவர் 'ஒரு அறையாக ஒரு சுவர்' என்ற கருப்பொருளைக் காட்சிப் படுத்தினார். மேலும், 13 முன்னணி இந்திய கட்டிடக் கலைஞர்களைக் கொண்ட *தி டெத் ஆஃப் ஆர்கிடெக்சர் சர்கா 2000* (2018) என்ற பயணக் கண்காட்சியில் பங்கு கொண்டார். இதில் ரத்தோட்டின் *இன் தி பிரசென்ஸ் ஆஃப் அப்சென்ஸ்* என்ற கட்டுரை வடோதரா அருகிலுள்ள கிட்டத்தட்ட கைவிடப்பட்ட நகரத்தை ஆராய்கிறது.
# பக்லியார் அணை

**பக்லியார் அணை** (*Baglihar Dam*), இந்தியாவின் ஜம்மு காஷ்மீர் ஒன்றியப் பகுதியில் உள்ள இராம்பன் மாவட்டத்தில் பாயும் செனாப் ஆற்றின் குறுக்கே கட்டப்பட்டது. இந்த அணையின் நீரைக் கொண்டு, டர்பனைச் சுழலச் செய்து 900 மெகாவாட் மின்சாரம் உற்பத்தி செய்யும் இரண்டு புனல் மின்நிலையங்கள் செயல்படுகிறது. பக்லியார் அணையின் கட்டுமானம் 1999ஆம் ஆண்டில் துவங்கி, 2008ஆம் ஆண்டில் நிறைவுற்றது. இவ்வணை முதல் 450 மெகாவாட் புனல் மின்நிலையத்தை இந்தியப் பிரதமர் மன்மோகன் சிங் 2008-09ல் திறந்து வைத்தார். இவ்வணையின் இரண்டாது புனல் மின்நிலையத்தை இந்தியப் பிரதமர் நரேந்திர மோதி நவம்பர் 2015ல் திறந்து வைத்தார்.
# பக்லியார் அணை

## அணையின் அமைப்பு

கடல் மட்டத்திலிருந்து உயத்தில் $1 பில்லியன் அமெரிக்க டாலர் மதிப்பில் கட்டப்பட்ட பக்லியார் அணையின் உயரம் , நீளம் மற்றும் நீர் பாசானப் பரப்பளவு கொள்ளவு, கொண்டது.
# பக்லியார் அணை

## இதனையும் காண்க

- கிசன்கங்கா நீர் மின் திட்டம்
- செனாப் பாலம்
# சண்டிகர் அரசு சின்னம்

**சண்டிகர் அரசு சின்னம்** (*Emblem of Chandigarh*) இந்திய ஒன்றியப் பிரதேசமான சண்டிகர் அரசாங்கத்தின் அதிகாரப்பூர்வ முத்திரையாகும்.
# சண்டிகர் அரசு சின்னம்

## வடிவம்

சண்டிகரின் அரசு சின்னம் சண்டிகர் நகரத்தின் சின்னமாக பரவலாகக் கருதப்படும் லு கோர்பூசியரின் திறந்த கை நினைவுச்சின்ன சிற்பத்தின் பிரதிநிதித்துவத்தை சித்தரிக்கும் வட்டக் கவசத்தைக் கொண்டுள்ளது.
# சண்டிகர் அரசு சின்னம்

## அரசுப் பதாகை

வெள்ளைப் பின்னணியில் இந்தப் பிரதேசத்தின் சின்னத்தை சித்தரிக்கும் பதாகை சண்டிகரின் நிர்வாகத்தைக் குறிக்கிறது.
# டெட்ராஎத்தில்அமோனியம் குளோரைடு

:
# டெட்ராஎத்தில்அமோனியம் குளோரைடு

## செயற்கை பயன்பாடுகள்

ஒரு குறிப்பிட்ட வேதிவினையில் உப்புகளில் ஒன்று மற்றொன்றை விட அதிக செயல்திறன் கொண்டதாக இருந்தாலும், TEAC இன் செயற்கை பயன்பாடுகள் பெரிதளவில் டெட்ராஎத்தில்அமோனியம் புரோமைடு (TEAB) மற்றும் டெட்ராஎத்தில்அமோனியம் அயோடைடு (TEAI) ஆகியவற்றை ஒத்திருக்கின்றன. எடுத்துக்காட்டாக, அரைலமீன்கள், நைட்ரோஅரோமடிக் சேர்மங்கள் மற்றும் கார்பன் மோனாக்சைடிலிருந்து டைஅரைல்யூரியாக்களைத் தயாரிப்பதற்கான வேதிவினையில் இணை வினையூக்கியாக TEAB அல்லது TEAI ஐ விட TEAC சிறந்த விளைச்சலை உற்பத்தி செய்கிறது.  
பின்வருவன போன்ற பிற எடுத்துக்காட்டுகளில், TEAB அல்லது TEAI ஐப் போன்று TEAC செயல்திறன் மிக்கதாக இருப்பதில்லை.  
- 2-ஐதராக்சிஈத்தைலேற்றம் (−CH2−CH2 −OH) இன் இணைப்பு) எத்திலீன் கார்பனேட்டினால் கார்பாக்சிலிக் அமிலங்கள் மற்றும் மில N-H ஐக் கொண்ட குறிப்பிட்ட பல்வளைச் சேர்மங்களின் ஐதராக்சிஈத்தைலேற்றம்.
- புளோரீனின் ஜெமினல் இரட்டை அல்கைலேற்றத்தில், அனிலீனின் N,N-இரட்டை அல்கைலேற்றம், கார்பசோலின் N-அல்கைலேற்றம் ஆகியவற்றில் நீரிய சோடியம் ஹைட்ராக்சைடு மற்றும் ஆல்கைல் ஆலைடுகளைப் பயன்படுத்தி நிகழும் நிலைமாற்ற வினையூக்கியாகும்.
# டெட்ராஎத்தில்அமோனியம் குளோரைடு

## உயிரியல்

பொதுவாக, டெட்ராஎத்தில்அமோனியம் புரோமைடு மற்றும் டெட்ராஎத்தில்அமோனியம் அயோடைடு ஆகியவற்றுடன் டெட்ராஎத்தில் அமோனியத்தின் நுழைவி பல மருத்துவ மற்றும் மருந்தியல் ஆய்வுகளுக்கு டெட்ராஎத்தில்அமோனியம் அயனிகளின் ஆதாரமாக TEAC பயன்படுத்தப்படுகிறது. இவை டெட்ராஎதில்அமோனியம் என்ற தலைப்பின் கீழ் விரிவாக விவரிக்கப்பட்டுள்ளன. சுருக்கமாக, TEAC யானது அதன் கேங்க்லியானிக் தடுப்பு பண்புகளுக்காக மருத்துவ ரீதியாக ஆராயப்பட்டுள்ளது, இது இப்போது ஒரு மருந்தாக வழக்கற்றுப் போய்விட்டாலும், பல்வேறு திசுக்களில் தடங்ளைத் தடுக்கும் திறனுக்காக உடலியல் ஆராய்ச்சியில் இது இன்னும் பயன்படுத்தப்படுகிறது.
# டெட்ராஎத்தில்அமோனியம் குளோரைடு

## நச்சுத்தன்மை

TEAC இன் நச்சுத்தன்மையானது டெட்ராஎத்தில்அமோனியம் அயனியின் காரணமாகவே உள்ளது என்பது விரிவாக ஆய்விடப்பட்டுள்ளது. TEAC யின் கடுமையான நச்சுத்தன்மை டெட்ராஎத்தில்அமோனியம் புரோமைடு மற்றும் டெட்ராஎத்தில்அமோனியம் அயோடைடு ஆகியவற்றுடன் ஒப்பிடத்தக்கது. இந்தத் தரவு ஒப்பீட்டு நோக்கங்களுக்காக மட்டுமே வழங்கப்படுகின்றன.
# மஞ்சு கபூர்

**மஞ்சு கபூர்** (*Manju Kapur*) ஓர் இந்திய புதின எழுத்தாளர் ஆவார். இவரது *டிபிகல்ட் டாட்டர்ஸ்* என்ற முதல் புதினம் 1999 காமன்வெல்த் எழுத்தாளர்கள் பரிசை வென்றது.
# மஞ்சு கபூர்

## சொந்த வாழ்க்கை

மஞ்சு *குன் நிதி டால்மியா* என்பவரை மணந்தார். இவர்களுக்கு மூன்று குழந்தைகள் உள்ளனர். தற்போது இவர்கள் புது தில்லியில் வசிக்கின்றனர்.
# மஞ்சு கபூர்

## விருதுகள்

- 2011: தெற்காசிய இலக்கியத்திற்கான டி. எஸ். சி பரிசு.
- 1999: காமன்வெல்த் எழுத்தாளர்கள் பரிசு.
மஞ்சு கபூரின் "கஸ்டடி" என்ற புதினம் பல்வேறு இந்தியத் தொலைக்காட்சிகளில் பல்வேறு மொழிகளில் தினசரி தொடராக ஒளிப்பரப்பானது.
# மஞ்சு கபூர்

## இதனையும் காண்க

- இந்திய எழுத்தாளர்கள் பட்டியல்
# 2024 ரியாசி தீவிரவாதிகளின் தாக்குதல்

**2024 ரியாசி தீவிரவாத தாக்குதல்** (*2024 Reasi attack*) என்பது 9 சூன் 2024 அன்று இந்தியாவின் சம்மு காசுமீர் ஒன்றியப் பகுதியில் உள்ள சிவகோரி குகைக்கோயிலில் சிவபெருமானை வழிப்பட்ட இந்துக்கள் கட்ராவில் உள்ள வைஷ்ணவ தேவி கோயிலுக்கு பேருந்தில் திரும்பிக் கொண்டிருந்த போது நிகழ்ந்த துப்பாக்கிச்சூட்டு நிகழ்வைக் குறிக்கும். பாகிஸ்தானிலிருந்து செயல்படும் லஷ்கர்-ஏ-தொய்பாவின் கிளை அமைப்பான தி ரெசிஸ்டன்ட் ஃபிரண்டின் (*The Resistance Front*) தீவிரவாதிகள் பேருந்தை நிறுத்தி இந்து பக்தர்களை எம்4 துப்பாக்கிகளால் தொடர்ந்து சுட்டனர். இந்தத் தாக்குதல் நடந்த இடத்திலேயே ஒன்பது இந்து பக்தர்களும் இறந்தனர். மேலும் 41 இந்து பக்தர்கள் படுகாயம் அடைந்தனர். இந்த தீவிரவாதத் தாக்குதலுக்கு *தி ரெசிஸ்டன்ட் ஃபிரண்ட்* பொறுப்பு ஏற்றது.
# 2024 ரியாசி தீவிரவாதிகளின் தாக்குதல்

## இதனையும் காண்க

- 2025 பகல்காம் தாக்குதல்
- தி ரெசிஸ்டன்ட் பிரண்ட்
# மைனா உமைபன்

**மைனா உமைபன்** (*Myna Umaiban*) இந்தியாவின் கேரளாவைச் சேர்ந்த நச்சியல் புத்தக ஆராய்ச்சியாளரும் மற்றும் எழுத்தாளரும் ஆவார். கேரளாவில் பாரம்பரிய நச்சியல் புத்தகங்களின் அறிவியல் மற்றும் கலாச்சார பகுப்பாய்வில் முனைவர் பட்டம் பெற்றுள்ளார். புதினங்கள், சிறுகதைகள் மற்றும் நச்சியல் குறித்த புத்தகங்கள் உட்பட ஏராளமான புத்தகங்களை எழுதியுள்ளார்.
# மைனா உமைபன்

## சொந்த வாழ்க்கை

மைனா உமைபன் 22 பிப்ரவரி 1978 அன்று கேரளாவின் இடுக்கி மாவட்டத்திலுள்ள அடிமாலி தேவியர் காலனியில் பிறந்தார். இவர் தனது ஆரம்பக் கல்வியை மரயூர், அரசு கீழ் தொடக்கப்பள்ளியிலும், மேல்நிலைக் கல்வியை புனித மேரி மேல்நிலைப்பள்ளியிலும் முடித்தார். பின்னர் வணிகத்தில் பட்டம் மற்றும் மலையாளம் மற்றும் சமூகவியலில் முதுகலை பட்டம் மற்றும் வெகுஜன தொடர்பு மற்றும் இதழியலில் முதுகலைச் சான்றிதழ் ஆகியவற்றை முடித்தார்.  
பாரம்பரியமாக நஞ்சு அருந்தியவருக்கு சிகிச்சையளிக்கும் ஒரு குடும்பத்தில் மைனா பிறந்தார். இவரது தாத்தாவும் ஒரு பாரம்பரிய மருத்துவ பயிற்சியாளராக இருந்தார்.  
மைனா பின்னர் கேரளாவில் நச்சியல் புத்தகங்களின் அறிவியல் மற்றும் கலாச்சார பகுப்பாய்வில் முனைவர் பட்டம் பெற்றார். அதன் பிறகு எம். இ. எஸ். மம்பட் கல்லூரியில் ஆசிரியராக சேர்ந்தார். எம். இ. எஸ் கல்லூரியில் மலையாளப் பிரிவின் தலைவராகப் பணியாற்றியபோது, 2019 மே 13 முதல் 17 வரை சுவிட்சர்லாந்தின் ஜெனீவாவில் நடைபெற்ற ஐக்கிய நாடுகளின் உலக புனரமைப்பு மாநாட்டில் கேரளாவைப் பிரதிநிதித்துவப்படுத்தினார். ஜெனீவாவில், 'வெள்ளம் மற்றும் பாலின நீதி' என்ற தலைப்பில் ஒரு கட்டுரையை வழங்கினார். இவர்களுக்கு இரண்டு குழந்தைகள் உள்ளனர். .
# அம்மோனியம் வலேரேட்டு

**அம்மோனியம் வலேரேட்டு** (*Ammonium valerate*) என்பது CH<sub>3</sub>(CH<sub>2</sub>)<sub>3</sub>COONH<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வலேரிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் வலேரேட்டு

## தயாரிப்பு

வலேரிக்கு அமிலத்துடன் அம்மோனியம் ஐதராக்சைடைச் சேர்த்து வினைபுரியச் செய்தால் அம்மோனியம் வலேரேட்டு உருவாகும்.
# அம்மோனியம் வலேரேட்டு

## இயற்பியல் பண்புகள்

அம்மோனியம் வலேரேட்டு தண்ணீர் மற்றும் ஆல்ககாலில் மிக எளிதாகக் கரையும். மேலும் ஈதரிலும் நன்றாகக் கரையும்.
வலேரிக்கு அமிலத்தின் சிறப்பியல்பு மணத்தையும் கூர்மையான, இனிப்புச் சுவையையும் கொண்டுள்ளது.
# அம்மோனியம் வலேரேட்டு

## பயன்கள்

உணவுத் தொழிலில் ஒரு சுவையூட்டும் முகவராகவும், வேதியியல் தொகுப்பு வினைகளில் ஒரு வினையாக்கியாகவும் அம்மோனியம் வலேரேட்டு பயன்படுத்தப்படுகிறது.  
கடந்த காலத்தில் நரம்பு கோளாறுகளுக்கு எதிராக அமைதிப்படுத்தும் பண்புகளைக் கொண்ட ஒரு மயக்க மருந்தாக அம்மோனியம் வலேரேட்டு பயன்படுத்தப்பட்டது.
# அம்மோனியம் கேப்ரைலேட்டு

**அம்மோனியம் கேப்ரைலேட்டு** (*Ammonium caprylate*) என்பது C<sub>8</sub>H<sub>19</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கேப்ரைலிக்கு அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் கேப்ரைலேட்டு

## தயாரிப்பு

கேப்ரைலிக்கு அமிலத்துடன் அமோனியாவைச் சேர்த்து வினைபுரியச் செய்தால் அம்மோனியம் கேப்ரைலேட்டு உருவாகும்.
# அம்மோனியம் கேப்ரைலேட்டு

## இயற்பியல் பண்புகள்

ஒற்றைச்சரிவச்சுப் படிக அமைப்பில் அம்மோனியம் கேப்ரைலேட்டு நீர் உறிஞ்சும் படிகங்களாகப் படிகமாகிறது.  
தண்ணீரால் எளிதில் நீராற்பகுப்பு செய்யப்படுகிறது. உறைந்த அசிட்டிக் அமிலம் மற்றும் எத்தனாலில் கரையும். மெத்தனாலில் குறைவாகக் கரையும். அசிட்டோன் மற்றும் எத்தில் அசிட்டேட்டில் சிறிதளவு கரையும். குளோரோஃபார்ம் அல்லது பென்சீனில் நடைமுறையில் கரையாது.  
அம்மோனியம் கேப்ரைலேட்டு உலர் காற்றில் மெல்ல அமோனியாவை இழக்கும். ஆனால் ஈரக்காற்றில் இச்செயல்முறை வேகமாக நிகழும்.
# அம்மோனியம் கேப்ரைலேட்டு

## பயன்கள்

அம்மோனியம் கேப்ரைலேட்டு சேர்மம் புகைப்படக் குழம்புகளை உற்பத்தி செய்யவும், பூச்சிக்கொல்லி மற்றும் நூற்புழுக்கொல்லியாகவும், துத்தநாக கேப்ரைலெட்டு உற்பத்தியிலும் பயன்படுத்தப்படுகிறது. உணவுத் தொழிலில் இது ஒரு குழம்பாக்கி, நிலைப்படுத்தி மற்றும் அணிச்சல் எதிர்ப்பு முகவராகப் பயன்படுத்தப்படுகிறது.
# அம்மோனியம் பால்மிடேட்டு

**அம்மோனியம் பால்மிடேட்டு** (*Ammonium palmitate*) என்பது CH<sub>3</sub>(CH<sub>2</sub>)<sub>14</sub>COONH<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பால்மிடிக்கு அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் பால்மிடேட்டு

## தயாரிப்பு

பால்மிடிக்கு அமிலத்தை 28-30 சதவீத அமோனியாக் கரைசலைச் சேர்த்து வினைபுரியச் செய்தால் அம்மோனியம் பால்மிடேட்டு உருவாகும்.
# அம்மோனியம் பால்மிடேட்டு

## இயற்பியல் பண்புகள்

அம்மோனியம் பால்மிடேட்டு மஞ்சள்-வெள்ளை நிறத் தூளை உருவாக்குகிறது. தண்ணீரில் கரையும். பென்சீன் மற்றும் சைலீனில் சிறிதளவு கரையும். அசிட்டோன், எத்தனால், மெத்தனால், CCl4 அல்லது நாப்தாவில் நடைமுறையில் கரையாது.  
அம்மோனியம் பால்மிடேட்டின் எக்சு-கதிர் விளிம்பு விளைவு ஆய்வுகள், ஒற்றைச்சரிவச்சு படிக அமைப்புடன் P21/n என்ற இடக்குழுவைச் சேர்ந்த படிகங்களாகப் படிகமாகிறது.
# அம்மோனியம் பால்மிடேட்டு

## பயன்கள்

நீர்ப்புகா துணிகளை உற்பத்தி செய்யவும் தடிமனான மசகு எண்ணெய் தயாரிக்கவும் அம்மோனியம் பால்மிடேட்டு பயன்படுத்தப்படுகிறது.
# அம்மோனியம் மேண்டெலேட்டு

**அம்மோனியம் மேண்டெலேட்டு** (*Ammonium mandelate*) என்பது C<sub>8</sub>H<sub>11</sub>NO<sub>3</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மேண்டெலிக்கு அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் மேண்டெலேட்டு

## தயாரிப்பு

மேண்டெலிக்கு அமிலத்துடன் அமோனியா அல்லது அடர் அமோனியா நீரைச் சேர்த்து வினைபுரியச் செய்தால் அம்மோனியம் மேண்டெலேட்டு உருவாகும்.
# அம்மோனியம் மேண்டெலேட்டு

## இயற்பியல் பண்புகள்

அம்மோனியம் மேண்டெலேட்டு சேர்மம் மணமற்ற, நிறமற்ற படிகப் பொடியை உருவாக்குகிறது. தண்ணீரில் நன்றாகக் கரையும். ஆல்ககாலில் மிகக் குறைவாகவே கரையும்.
# அம்மோனியம் மேண்டெலேட்டு

## பயன்கள்

அம்மோனியம் மேண்டெலேட்டு சேர்மம் சிறுநீர் கிருமி நாசினியாகப் பயன்படுத்தப்படுகிறது.
# அம்மோனியம் பியூட்டைரேட்டு

**அம்மோனியம் பியூட்டைரேட்டு** (*Ammonium butyrate*) என்பது C<sub>3</sub>H<sub>7</sub>COONH<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூட்டைரிக்கு அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.
# அம்மோனியம் பியூட்டைரேட்டு

## தயாரிப்பு

ஈதரில் உள்ள பியூட்டைரிக்கு அமிலத்துடன் உலர் அமோனியா வாயுவைச் சேர்த்து வினைபுரியச் செய்தால் அம்மோனியம் பியூட்டைரேட்டு உருவாகும்.:  
::NH<sub>3</sub> + C<sub>3</sub>H<sub>7</sub>COOH → C<sub>3</sub>H<sub>7</sub>COONH<sub>4</sub>↓
# அம்மோனியம் பியூட்டைரேட்டு

## வேதிப் பண்புகள்

அம்மோனியம் பியூட்டைரேட்டு அமோனியாவுடன் வினைபுரிந்து குறைந்த வெப்பநிலையில் C<sub>3</sub>H<sub>7</sub>COONH<sub>4</sub>·<sub>x</sub>NH<sub>3</sub> என்ற அமைன் சேர்மத்தை உருவாக்குகிறது.  
அம்மோனியம் பியூட்டைரேட்டை பாசுபரசு பெண்டாக்சைடுடன் சேர்த்து சூடுபடுத்தும்போது பியூட்டைரோ நைட்ரைல் உருவாகிறது.
# அம்மோனியம் பியூட்டைரேட்டு

## பயன்கள்

அம்மோனியம் பியூட்டைரேட்டு சேர்மம் தோல், எண்ணெய்கள், சோப்புகள் மற்றும் நெசவுத் தொழில் ஆகியவற்றில் ஒரு குழம்பாக்கும் முகவராகப் பயன்படுத்தப்படுகிறது.  
மேலும், கால்சைட்டு ஒற்றைப் படிகங்களை வளர்ப்பதற்கு இது ஒரு கனிமமயமாக்கியாகவும் பயன்படுத்தப்படுகிறது.
# அமீதா அபீபுல்லா

**பேகம் அமீதா அபீபுல்லா** (*Begum Hamida Habibullah*) (20 நவம்பர் 1916-13 மார்ச் 2018) ஒரு இந்திய நாடாளுமன்ற உறுப்பினர்.இவர் ஒரு கல்வியாளர், சமூக சேவகர் ஆவார்.இவர் சுதந்திரத்திற்குப் பிந்தைய இந்தியாவில் இந்தியப் பெண்மையின் அடையாள முகம் என்று அழைக்கப்படுகிறார்.
# அமீதா அபீபுல்லா

## தொடக்க கால வாழ்க்கை மற்றும் கல்வி

பேகம் அமீதா அபீபுல்லா லக்னோவில் பிறந்தார். இவர் ஹைதராபாத் உயர்நீதிமன்றத்தின் தலைமை நீதிபதி நவாப் நசீர் யார் ஜங் பகதூரின் மகளும், மூன்று சகோதரர்களின் மூத்த சகோதரியும் ஆவார். இவர் தனது குழந்தைப் பருவத்தையும் தொடக்க ஆண்டுகளையும் ஹைதராபாத்தில் கழித்தார். இலண்டனின் புட்னியில் உள்ள வைட் லேண்ட்ஸ் கல்லூரியில் இரண்டு ஆண்டு ஆசிரியர் பயிற்சி வகுப்பிலும் இவர் படித்தார்.
# அமீதா அபீபுல்லா

## தனிப்பட்ட வாழ்க்கை

1938 ஆம் ஆண்டில், இவர் தேசியப் பாதுகாப்புக் கழகத்தின் நிறுவனர் படைப்பிரிவின் தலைவர் எனைத் ஹபீபுல்லாவை மணந்தார்.  
இவரது மகன் வஜாஹத் அபீபுல்லா முன்னாள் இ.ஆ.ப அலுவலரும் சிறுபான்மையினருக்கான தேசிய ஆணையத்தின் முன்னாள் தலைவரும் ஆவார். இவரது பேரன்கள் அமர் அபீபுல்லாவும் சைஃப் அபீபுல்லாவும் முக்கிய வணிகர்கள் ஆவார்.
# அமீதா அபீபுல்லா

## அரசியல் வாழ்க்கை

காங்கிரஸ் ஆதரவாளரான இவர், தனது கணவர் ஓய்வு பெற்ற பிறகு, 1965 ஆம் ஆண்டில் தீவிர அரசியலில் சேர்ந்தார். ஹைதர்கரில் இருந்து தேர்ந்தெடுக்கப்பட்ட சட்டமன்ற உறுப்பினராகப் பணியாற்றினார். 1971ஆம் ஆண்டு முதல் 1973ஆம் ஆண்டு வரை சமூக, அரிஜன் நலன், தேசிய ஒருங்கிணைப்பு மற்றும் குடிமைப் பாதுகாப்பு மாநில அமைச்சராகவும், 1971ஆம் ஆண்டு முதல் 1974 ஆம் ஆண்டு வரை சுற்றுலாத் துறை அமைச்சராகவும் இருந்தார். 1980 ஆம் ஆண்டு வரை உத்தரப்பிரதேச காங்கிரசு கமிட்டியின் நிர்வாகக் குழுவில் உறுப்பினராகவும், 1969 ஆம் ஆண்டு முதல் அகில இந்திய காங்கிரசு கமிட்டியில் உறுப்பினராகவும் இருந்தார். இவர் 1972 ஆம் ஆண்டு முதல் 1976 ஆம் ஆண்டு வரை உத்தரப்பிரதேச காங்கிரசு கட்சியின் மகிளா காங்கிரசின் தலைவராக இருந்தார். அதன்பிறகு, 1976 ஆம் ஆண்டு முதல் 1982 ஆம் ஆண்டு வரை மாநிலங்களவை உறுப்பினராக இருந்தார்.  
இவர் 1974 ஆம் ஆண்டு முதல் 1980 ஆம் ஆண்டு வரை இலக்னோ பல்கலைக்கழகத்தின் நிர்வாகக் குழுவில் உறுப்பினராக இருந்தார். இவர் உ. பி. உருது அகாதமி தலைவராகவும் (1972 இல் தொடங்கப்பட்டது), நிறுவனர் தலைவராகவும், 1982 ஆம் ஆண்டு இல் மீண்டும் தேர்ந்தெடுக்கப்பட்டார்.  
அமீதா அபீபுல்லா சைதான்பூரில் உள்ள மாம்பழத் தோட்டங்களின் முகத்தை மாற்றினார். விவசாயப் பல்கலைக்கழகத்தின் வழிகாட்டுதல்களுக்கு இணங்க, மாலியாபாதி, தசரா, சௌசா, லங்டா மற்றும் சஃபேடா உள்ளிட்ட பல வகையான மாம்பழங்கள் பேகமால் நடப்பட்டன.  
இவர் அரசு சாரா அமைப்பான பிரஜ்வாலாவின் இணை நிறுவநராகவும் இருந்தார்.
# சுற்றுச்சூழல் ஒளிப்படவியல்

**சுற்றுச்சூழல் ஒளிப்படவியல்** *(Environmental Photography)* என்பது இயற்கைச் சூழல், சுற்றுச்சூழல் மாசுபாடு, காலநிலை மாற்றம், இனங்கள் அழியுதல் போன்ற இயற்கை நிகழ்வுகளைப் ஒளிப்படம் எடுக்கும் ஒரு ஒளிப்படவியல் முறையாகும். இது இயற்கை நிகழ்வுகளை ஆவணப்படுத்துவதற்கும், மக்களின் கவனத்தை இயற்கைச் சூழல் மீதான அக்கறையை மேம்படுத்துவதற்கும் பயன்படுகிறது.
# சுற்றுச்சூழல் ஒளிப்படவியல்

## நோக்கம்

- **இயற்கை நிகழ்வுகளை ஆவணப்படுத்துதல்:** சுற்றுச்சூழல் ஒளிப்படவியலாளர்கள், இயற்கைச் சூழல், விலங்குகள், தாவரங்கள், மற்றும் மனிதர்களின் இயற்கைச் சூழல் மீதான தாக்கம் ஆகியவற்றை ஒளிப்படம் எடுத்து ஆவணப்படுத்துகிறார்கள்.
- **சுற்றுச்சூழல் விழிப்புணர்வு:** இந்த புகைப்படங்கள் மூலம், மக்கள் தங்கள் சுற்றுப்புறத்தின் மீது அக்கறை கொண்டு, சுற்றுச்சூழல் பாதுகாப்பு மற்றும் பாதுகாப்பின் விழிப்புணர்வு ஏற்படுத்துகிறார்கள்.
- **சுற்றுச்சூழல் கல்வி:** இந்த ஒளிப்படங்கள் மூலம், சுற்றுச்சூழலை பற்றிய கல்வி மற்றும் விழிப்புணர்வு ஏற்படுத்தி, எதிர்கால சந்ததியினருக்கு சுற்றுச்சூழலைப் பாதுகாக்கும் கருத்தை வலியுறுத்துகிறார்கள்.
# சுற்றுச்சூழல் ஒளிப்படவியல்

## பயன்கள்

- **சுற்றுச்சூழல் விழிப்புணர்வு:** சுற்றுச்சூழல் ஒளிப்படவியல் மூலம், மக்கள் தங்கள் சுற்றுச்சூழல் மீது அக்கறை கொண்டு, சுற்றுச்சூழலைப் பாதுகாப்பதற்கான நடவடிக்கைகளில் ஈடுபட ஊக்குவிக்கிறார்கள்.
- **சுற்றுச்சூழல் பாதுகாப்பை ஊக்குவித்தல்:** ஒளிப்படங்கள் மூலம், சுற்றுச்சூழல் பாதுகாப்பு பற்றிய தகவல்களை மக்களிடம் கொண்டு சேர்ப்பதன் மூலம், சுற்றுச்சூழல் பாதுகாப்பை ஊக்குவிப்பதில் ஒரு முக்கிய பங்காற்றுகிறார்கள்.
- **சுற்றுச்சூழல் சார்ந்த ஆராய்ச்சி:** சுற்றுச்சூழல் ஒளிப்படவியலாளர்கள், சுற்றுச்சூழல் சார்ந்த ஆராய்ச்சிகளுக்கு தேவையான ஒளிப்படங்களை ஆவணப்படுத்துவதன் மூலம், ஆராய்ச்சியாளர்களுக்கு உதவிகரமாக இருக்கிறார்கள்.